CELEX: 62021TN0190
Language: lt
Date: 2021-04-07 00:00:00
Title: Byla T-190/21: 2021 m. balandžio 7 d. pareikštas ieškinys byloje RI ir kt. / Taryba ir kt.

2021 6 7   
            
            
               LT
            
            
               Europos Sąjungos oficialusis leidinys
            
            
               C 217/55
            
         
      2021 m. balandžio 7 d. pareikštas ieškinys byloje RI ir kt. / Taryba ir kt.
      
      (Byla T-190/21)
      (2021/C 217/70)
      Proceso kalba: prancūzų
      
         Šalys
      
      
         Ieškovai: RI ir kiti 15 ieškovų, atstovaujami advokatės N. de Montigny
      
         Atsakovai: Europos Sąjungos Taryba, Europos Komisija, Europos išorės veiksmų tarnyba (EIVT) ir EULEX Kosovo
      
      
         Reikalavimai
      
      Ieškovai Bendrojo Teismo prašo:
      pagrindiniai reikalavimai:
      
                  —
               
               
                  dėl darbo santykių:
                  
                              —
                           
                           
                              perkvalifikuoti ieškovų terminuotas sutartis į neterminuotas sutartis;
                           
                        
                              —
                           
                           
                              nurodyti atsakovams, kad jie išmokėtų kompensacinę išmoką už įspėjimo apie atleidimą iš darbo laikotarpį:
                              
                                          —
                                       
                                       
                                          ieškovui RW: 65 726,17 euro.
                                       
                                    
                                          —
                                       
                                       
                                          ieškovui RZ: 84 748,27 euro.
                                       
                                    
                        
                              —
                           
                           
                              nurodyti atsakovams atlyginti ieškovams žalą, kilusią dėl to, kad jie nebuvo apdrausti valstybiniu socialiniu draudimu; minėta žala turi būti nustatyta pagal taikomus teisės aktus;
                           
                        
                              —
                           
                           
                              priteisti iš jų palūkanas nuo minėtų sumų;
                           
                        
                              —
                           
                           
                              nustatyti šalims terminą, per kurį turi būti įvertintas minėto žalos atlyginimo dydis;
                           
                        
            
                  —
               
               
                  dėl kitų teisių:
                  
                              —
                           
                           
                              konstatuoti, kad ieškovai turėjo būti įdarbinti kaip vieno iš trijų pirmųjų atsakovų laikinieji darbuotojai ir pripažinti, kad pirmieji trys atsakovai vertino ieškovus neteisėtai ir be objektyvaus pateisinimo taikė diskriminacines sąlygas, kiek tai susiję su jų darbo užmokesčiais, jų teisėmis į pensiją ir susijusiomis išmokomis bei tolesnio įdarbinimo garantija;
                           
                        
                              —
                           
                           
                              nurodyti pirmiesiems trims atsakovams atlyginti kiekvieno iš ieškovų žalą, kurią jie patyrė dėl neteisėto nevienodo vertinimo nepritaikius Kitų Europos Sąjungos tarnautojų įdarbinimo sąlygose numatytų darbo užmokesčių, teisių į pensiją, išmokų ir premijų;
                           
                        
                              —
                           
                           
                              priteisti iš jų palūkanas nuo minėtų sumų;
                           
                        
                              —
                           
                           
                              atsižvelgiant į pareigų, į kurias turėjo būti priimti ieškovai, lygį ir pakopą, vidutinį darbo užmokesčio augimą, jo karjeros raidą, išmokas, kurias jis turėjo gauti pagal laikinojo tarnautojo darbo sutartį, ir palyginti gautus rezultatus su ieškovų faktiškai gautais darbo užmokesčiais;
                           
                        
            subsidiariai:
      
                  —
               
               
                  nurodyti pirmiesiems trims atsakovams atlyginti kiekvienam iš ieškovų padarytą žalą remiantis jų deliktine atsakomybe, kylančia dėl jų pagrindinių teisių nepaisymo, ex aequo et bono įvertintą 20 000 EUR suma už kiekvienus išdirbtus metus;
               
            
                  —
               
               
                  priteisti iš jų palūkanas nuo minėtų sumų;
               
            
                  —
               
               
                  priteisti iš atsakovų bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdami ieškinį ieškovai remiasi keturiais pagrindais, kurie iš esmės yra tokie patys arba panašūs į tuos, kuriais remiamasi byloje T-183/21, QP ir kt. / Taryba ir kt.